open-index/open-wikipedia-markdown huggingface dataset:
Kompass Records

**Kompass Records** -levymerkki ja **Kompass Records** Oy -levy-yhtiö ovat Lasse Mårtensonin ja Christian Schwindtin vuonna 1976 perustamia. Levyttäneitä artisteja ovat muun muassa Lasse Mårtenson, J. Karjalainen ja Taisto Wesslin. Kompass Records julkaisi noin 80 albumia ja 35 singleä. Musiikki-Fazerille 1980-luvun lopussa myyty yhtiö sulautui 28.03.1990 pörssiyhtiö Fazer Musik Ab:hen.

Fazer Musik Ab:n uudeksi omistajaksi tuli 30.11.1994 kansainvälinen suuryritys Warner Music. Warner Music Finland Oy on uusi uudelleen nimetty yritys, johon omistaja sulautui.
Warner myi vuonna 1998 äänitteiden vähittäismyynnin ja soitinmyynnin pois yrityksestä. Fazer lopetti tuotantoyhtiönä toukokuussa 1998, jolloin loppuivat myös Fazer Recordsin omat julkaisut. 

## Levymerkit
* Kompass Records

## Artisteja ja yhtyeitä
* Baysix
* Boxcar
* DDT-Jazzband
* Tomas Ek
* J. Karjalainen ja Mustat Lasit
* Markku Johansson
* Jukka Linkola Octet
* Kiki Thin
* Lasse Mårtenson
* Nääsvillen Veljekset
* St. Petersaari
* Hasse Walli
* Taisto Wesslin

## Katso myös
*Musiikki-Fazer
*Fazerin musiikkikauppa
*Fazer Finnlevy

## Lähteet
* 

### Viitteet
HMS Meadowsweet

**HMS Meadowsweet** (viirinumero K144) oli Britannian kuninkaallisen laivaston vuonna 1942 valmistunut Flower-luokan korvetti toisessa maailmansodassa.

## Valmistus

Alus tilattiin 12. joulukuuta 1939 Charles Hill and Sonsilta Bristolista, missä köli laskettiin 12. elokuuta 1941. Alus laskettiin vesille 28. maaliskuuta 1942 ja valmistui vielä samana vuonna 8. heinäkuuta.

## Palvelus
Alus myytiin 31. maaliskuuta 1951 kauppalaivastoon nimellä *Gerrit W. Vinke*.

## Päälliköt
Aluksen päälliköinä olivat:
*Wesley Ernest Saunders 11. elokuuta 1942 - 6. marraskuuta 1943
*Phillip Stephen Mawrey 6. marraskuuta 1943
*Wesley Ernest Saunders 1. tammikuuta - 10. elokuuta 1945
*Charles Greville Jackson 10. elokuuta - 1. lokakuuta 1945

## Lähteet
*
*
*
*

### Viitteet
Butakloori

**Butakloori** (C17H26ClNO2) on klooriasetanilideihin kuuluva orgaaninen yhdiste. Ainetta käytetään rikkakasvien torjunta-aineena erityisesti riisipelloilla.

## Valmistus
Butaklooria tuotetaan synteettisesti klooriasetyylikloridin (C2H2Cl2O), 2,6-dietyylianiliinin (C10H15N) ja formaldehydin välisellä reaktiolla. Reaktiotuote käsitellään lopuksi butanolilla, jolloin muodostuu butaklooria.

## Käyttö
Butaklooria käytetään herbisidinä yksivuotisia ruohoja ja muita rikkakasveja vastaan. Aine on kehitetty käytettäväksi riisi- ja ohrapelloilla. Sitä käytetäänkin eniten kylvetyillä ja istutetuilla riisiviljelmillä. Butakloori imeytyy kasvien juurien läpi ja vaikuttaa proteiinien ja lipidien biosynteesiin ja solujen jakautumiseen.

## Metabolia ja myrkyllisyys nisäkkäille
Kasvit, eläimet ja maaperän mikro-organismit hajottavat butaklooria samankaltaisin mekanismein. Tyypillisimmät tavat ovat konjugaatin muodostaminen glutationin kanssa, amidoryhmän typpiatomin dealkyloiminen, klooriatomien korvaaminen jollain toisella nukleofiilillä ja aromaattisen renkaan hydroksyloiminen. Ihmiskehossa butakloorista muodostuu 2-kloori-N-(2,6-dietyylifenyyli)asetamidia ja edelleen 2,6-dietyylianiliinia ja 2,6-dietyyliaminofenolia. Butakloorin hajottamisesta ihmiskehossa vastaavat sytokromi P450&nbsp;-ryhmään kuuluvat entsyymit CYP2B6 ja CYP3A4.

Maaperässä butakloorin puoliintumisaika on kolmesta viiteen viikkoa. Rottakokeissa yhdiste on hajonnut aineenvaihduntatuotteiksi suurimmaksi osaksi kahdessa vuorokaudessa. Butakloori itsessään on nisäkkäille vain hieman myrkyllistä ja sen LD<sub>50</sub>-arvo rotilla on 2&nbsp;000 mg/kg. Sen on kuitenkin havaittu aiheuttavan kasvaimia ja se on mahdollisesti karsinogeeninen myös ihmiselle. Tämä johtuu sen aineenvaihduntatuotteista, jotka kykenevät muodostamaan additiotuotteita DNA-molekyylin kanssa.

## Lähteet

## Aiheesta muualla
*Toxin and Toxin Target Database (T3DB): Butachlor 
*Kyoto Encyclopedia of Genes and Genomes (KEGG): Butachlor 
*ChemBlink: Machette 
*Butakloorin käyttöturvallisuustiedote, Sigma Aldrich, viitattu 27.12.2014.
HMS Wallflower

**HMS Wallflower** (viirinumero K44) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.

## Valmistus

Alus tilattiin 31. elokuuta 1939 Smiths Dock Companyltä South Bank-on-Teesistä, missä köli laskettiin 23. heinäkuuta 1940. Alus laskettiin vesille 14. marraskuuta ja valmistui 7. maaliskuuta 1941.

## Palvelus
Aluksen miehistö pelasti 19. elokuuta 1941 merestä kymmenen elonjäänyttä brittiläisestä matkustaja-aluksesta *Aquilasta*, joka oli joutunut Saksan laivaston sukellusveneen *[[U-201]]* torpedoimaksi (). Aluksen miehistö pelasti 28. elokuuta 1942 merestä 28 eloonjäänyttä hollantilaiselta  rahtialukselta *Abbekerkiltä*, jonka sukellusvene *[[U-604]]* oli torpedoinut Atlantilla kolme päivää aiemmin (). Alus upotti 25. elokuuta 1943 Vigon länsipuolella ''HMS Wandererin'' kanssa syvyyspommein sukellusveneen *[[U-523]]* ().

Alus poistettiin heinäkuussa 1945 alusluettelosta ja myytiin 29. heinäkuuta 1946. Alus muutettiin 1949 poijualukseksi Spermacet Whalinginille, joka nimesi sen *Asbjörn Larseniksi*. Alus myytiin 1951 Kosmokselle, joka muutti sen Kielissä kesällä kalastusalukseksi. Se makasi ankkurissa pari seuraavaa vuotta, minkä jälkeen se palasi palvelukseen. Aluksen viimeinen kausi oli 1965–1966, minkä jälkeen se oli ankkurissa Sandefjordissa ainakin lokakuussa 1966. Alus myytiin romutettavaksi Grimstadissa.

## Päälliköt
Aluksen päällikköinä olivat:
*Ismay James Tyson 14. helmikuuta 1941 – 18. toukokuuta 1942
*George Richard Greaves 
*Trevor Davies Bennett 21. lokakuuta 1944 – huhtikuu 1945

## Lähteet
*
*
*

### Viitteet
Kuoreet

**Kuoreet** (Osmeridae) on kuorekalojen lahkoon kuuluva rasvaevällisten kalojen heimo, jonka lajeja esiintyy pohjoisen pallonpuoliskon merissä ja sisävesissä. Tieteellinen nimi on johdettu kreikankielen sanasta *osme*, joka tarkoittaa ’pahanhajuista’.

Suurin osa kuoreista on anadromisia eli ne elävät meressä mutta muuttavat rannikoille ja jokiin kutemaan. Muutama lajeista elää koko elämänsä makeassa vedessä. Useimmat kuoreet ovat alle 20 senttimetrin pituisia, mutta kookkaimmat lajit voivat kasvaa 40 senttimetrin mittaisiksi. Väritykseltään ne ovat hopeanhohtoisia.

## Suvut ja lajit
Kuoreet jakautuvat kuuteen sukuun, joihin kuuluu yhteensä 13 lajia:
* *[[Allosmerus]]*
** *[[Allosmerus elongatus]]*
* *[[Hypomesus]]*
** *[[Hypomesus japonicus]]*
** *[[Hypomesus nipponensis]]*
** *[[Hypomesus olidus]]*
** *Hypomesus pretiosus* – tyrskykuore
** *[[Hypomesus transpacificus]]*
* *[[Villakuore|Mallotus]]*
** *Mallotus villosus* – villakuore
* *[[Osmerus]]*
** *Osmerus eperlanus* – kuore
** *Osmerus mordax* – amerikankuore
****Osmerus mordax mordax*
****Osmerus mordax dentex*
* *[[Spirinchus]]*
** *[[Spirinchus lanceolatus]]*
** *[[Spirinchus starksi]]*
** *Spirinchus thaleichthys* – pitkäeväkuore
* *[[Thaleichthys]]*
** *Thaleichthys pacificus* – kynttiläkuore

## Lähteet
*  (Kalalajien suomenkieliset nimet)

### Viitteet
Vjatšeslav Gaizer

**Vjatšeslav Mihailovitš Gaizer** (komiksi ja , s. 28. joulukuuta 1966 Inta) oli Venäjään kuuluvan Komin tasavallan päämies vuosina 2010–2015.

Vjatšeslav Gaizer valmistui Moskovan talous- ja tilastoinstituutista vuonna 1991. Vuonna 1999 hän suoritti rahoitusalan tutkinnon Moskovan talous-, tilasto- ja tietojenkäsittely-yliopistossa.

Vuodesta 1991 lähtien Gaizer työskenteli pankkialalla. Vuonna 2002 hänestä tuli Komin tasavallan valtiovarainministerin ensimmäinen sijainen ja vuonna 2003 valtiovarainministeri. Vuosina 2004 ja 2009 hänet nimitettiin Komin tasavallan päämiehen sijaiseksi.

Tammikuussa 2010 Komin tasavallan valtioneuvosto vahvisti Venäjän presidentin Dmitri Medvedevin esityksen Gaizerin nimittämisestä tasavallan päämieheksi. Hän astui virkaan 15. tammikuuta 2010.

Kansallisuudeltaan Gaizer on komi. Hän on naimisissa ja hänellä on kaksi lasta.

Vuonna 2015 Gaizer ja hänen 18 liittolaistaan pidätettiin syytettyinä valtion omaisuuden laajamittaisesta varastamisesta.

## Lähteet

## Aiheesta muualla
* Lyhyt elämäkerta Komin tasavallan sivustolla  
* Gaizer Case  Crime Russia
Ichirō Suzuki

(s. 22. lokakuuta 1973) on japanilainen entinen baseballpelaaja, joka edusti viimeisellä kaudellaan 2018–2019 Major League Baseballissa Seattle Marinersia. Hänellä on hallussaan useita liigan lyöntiennätyksiä ja ensimmäisellä MLB-kaudellaan 2001 hänet valittiin sekä vuoden tulokkaaksi että vuoden arvokkaimmaksi pelaajaksi.

Monesti pelkällä etunimellään *Ichiro* tunnettu Suzuki on supertähti kotimaassaan Japanissa.

Tammikuussa 2025 Suzuki valittiin ensimmäisenä japanilaisena Yhdysvaltain National Baseball Hall of Fameen. Hän sai valintaäänestyksessä 99,746 prosenttia puoltoääniä, joka on kaikkien aikojen kolmanneksi korkein määrä.

## MLB-ura

Oikeana kopparina pelaava Suzuki pelasi lähes 12 kauden ajan Seattle Marinersin joukkueessa, kunnes hänet vaihdettiin heinäkuussa 2012 New York Yankeesin joukkueeseen, toiselle puolelle Yhdysvaltoja. Ensimmäisen ottelunsa Yankeesin paidassa Suzuki pelasi entistä joukkuettaan vastaan Safeco Fieldillä, Marinersin kotikentällä.

## Lähteet

## Aiheesta muualla
Anemone

**Anemone** viittaa muun muassa seuraaviin:

* *Anemone*, vuokkojen suvun tieteellinen nimi
* Anémone, oik. *Anne Bourguignon* (1950–2019), ranskalainen näyttelijä ja yhteiskunnallinen vaikuttaja
;Britannian kuninkaallinen laivasto
* HMS Anemone (1915), Acacia-luokan sluuppi
* HMS Anemone (M48), Flower-luokan korvetti
Suomalainen Pohja

**Suomalainen Pohja** on vuonna 1920 perustettu turkulainen yhdistys, jonka klubitalossa toimii samanniminen ruokaravintola. 
  
## Yhdistys

Suomalainen Pohja r.y. on vuonna 1920 perustettu  suomenkielinen ja suomenmielinen Turussa toimiva yhdistys. Se määrittelee itse tarkoituksekseen tarjota jäsenilleen tilaisuuksia keskinäiseen yhdessäoloon ja keskusteluun kunnallisten, yhteiskunnallisten, sivistyksellisten ja taloudellisten kysymysten pohtimista varten. Yhdistyksessä on 400 jäsentä, joista noin 20 naisia.

Yhdessäoloa ja keskustelua yhdistyksen jäsenet voivat harjoittaa sen omassa klubitalossa Turun keskustassa. Siellä järjestetään myös esitelmätilaisuuksia. Lisäksi yhdistyksellä on biljardi- ja golfturnaukset.

## Klubirakennus ja ravintola

Suomalainen Pohja toimi aluksi hotelli Phoenixin talon kolmessa huoneessa, joista se joutui väistymään Turun yliopiston tieltä. Vuosina 1924–1941 Pohja toimi omassa klubihuoneistossaan Ab John Barker Oy:n omistuksessa olevassa Linnankatu 40:n talossa. Vuodesta 1945 vuoteen 1954 klubi sijaitsi Puistokatu 1:ssä, jonka purkamisen jälkeen vuonna 1955 klubi siirtyi Aurakadun ja Puutarhakadun kulmaan leskirouva Maria Forsmanin vuonna 1891 rakennuttamaan ja rakennusmestari J. W. Lindströmin suunnittelemaan puutaloon. Toinen tontin samanikäisistä puutaloista purettiin samassa yhteydessä. Klubi toimi kadunvarren puutalossa vuoteen 1978 saakka kunnes sekin purettiin.

Nykyinen klubirakennus valmistui vanhan puutalon tilalle vuonna 1980. Sen suunnitteli arkkitehti Olli Vahtera. Puutarhakadun kulmaus myytiin vakuutusyhtiö Sammolle, joka rakennutti siihen oman toimistorakennuksensa. Klubin sisätilat on suunnitellut englantilainen Sir Peter Salmon. Suunnitelman tavoitteena on muistuttaa englantilaista klubia. Talossa sijaitsevan ravintolan ylläpidosta vastasi ravintoloitsija Tapio Kulmala. Tammikuusta 2017 ravintolan ylläpidosta vastaa Jani Hellström. 
 
## Lähteet

## Aiheesta muualla
* Klubiravintolan kotisivut: ravintolasuomalainenpohja.fi
* Yhdistyksen kotisivut: www.suomalainenpohja.fi
* Ruoka, viini ja nautinto: Klubi piti rakentaa suomalaiselle perustalle  Turun Sanomat
* Suomalainen Pohja on nyt kilpiravintola  Turun Sanomat
Crafoord-palkinto

**Crafoord-palkinto** on Holger Crafoordin vuonna 1980 perustama palkinto, joka myönnettiin ensimmäisen kerran 1982. Palkintoa hallinnoi Ruotsin kuninkaallinen tiedeakatemia (KVA), ja sillä palkitaan ja edistetään perustutkimusta sellaisilla tieteenaloilla, jotka jäävät Nobel-palkinnon ulkopuolelle. Niitä ovat tähtitiede, biotieteet (erityisesti ekologia), geotieteet, matematiikka sekä sairauksista nivelreuma. Holger Crafoord sairasti itse nivelreumaa.

Vuosittain jaetaan vain yksi palkinto, ja palkinto noudattaa seuraavaa kolmivuotista kiertoa: 1: tähtitiede / matematiikka, 2: geotieteet, 3: biotieteet. Nivelreumatutkimuspalkinto myönnetään vain silloin kun on todettu, että alalla on otettu sellaisia tieteellisiä edistysaskeleita, jotka katsotaan palkitsemisen arvoisiksi. Palkinto nivelreumatutkimuksista on myönnetty neljä kertaa; vuosina  2000, 2004, 2009 ja 2013.

Palkinto jaetaan huhtikuussa Lundissa, ja Nobel-palkinnon tavoin sen ojentaa Ruotsin kuningas. Palkintosumma on 500&nbsp;000 Yhdysvaltain dollaria, ja tarkoitus on, että palkinnon saaja käyttää sen tutkimustyöhön.

## Palkitut

## Lähteet

## Aiheesta muualla

* Crafoord-palkinnon verkkosivusto 
* Craaford-palkinto Ruotsin kuninkaallisen tiedeakatemian sivustolla
NoviCraft

**NoviCraft** on Unreal Tournament -pelimoottorin pohjalle rakennettu hyötypeli, jonka ovat kehittäneet yhteistyössä Oululaiset pelialan yritykset LudoCraft Oy ja TeamingStream Oy.  Ludocraft on voittanut useita palkintoja eri pelikilpailuissa ja Tietoviikko on valinnut TeamingStreamin yhdeksi vuoden 2010 kiinnostavimmista start-up yrityksistä. NoviCraft voitti eOppimiskeskuksen vuosittain järjestämän eEemeli-kilpailun pääsarjan vuonna 2009. Kilpailun raadin mielestä NoviCraft on innovatiivinen hyötypeli, joka kehittää ryhmän yhteistoimintaa ja vuorovaikutusta.

NoviCraft pelillä on vahva ja monitieteinen tutkimuksellinen tausta yhteisöllisen oppimisen, johtajuuden ja pelitutkimuksen alueilla
. Pelin ensimmäinen versio kehitettiin tutkimuskäyttöön Oulun yliopiston ja Jyväskylän yliopiston yhteisessä, Suomen Akatemian  rahoittamassa, "Ecology of Collaboration: Collaboration as Motivated and Co-ordinated Activity in Learning at Higher Education and Work-Place Contexts (ECOL)" -tutkimushankkeessa. Ensimmäisen version tarkoituksena oli vain luoda väline yhteisöllisen ongelmanratkaisun tutkimista varten, jota seuranneessa Työsuojelurahaston rahoittamassa kansainvälisessä "Gate for Collaboration, 3D Game Technologies for Increasing the Efficiency of Distributed Team Work (Gate)" -tutkimushankkeessa peliä kehitettiin edelleen hajautetun tietotyön tukemiseen.

Nykyinen NoviCraft -tiimivalmennuspeli perustuu Gate-hankkeessa kehitettyyn eScape -peliin. Tieteellisen tutkimuksen pohjalta syntynyttä valmennuspeliä käytetään eri alojen työyhteisöissä sekä tiimeissä, jotka haluavat kehittää heidän yhteisöllisen työskentelyn taitoja. Peliä voidaan hyödyntää erityisesti mm. tiimivalmennuksessa, johtamiskoulutuksessa ja rekrytoinnissa.

## Lähteet

## Aiheesta muualla

* TeamingStream Oy 
* Ludocraft Oy
Pico das Torres

**Pico das Torres** on Portugalille kuuluvan Madeiran itsehallintoalueen toiseksi korkein huippu. Se sijaitsee saaren keskiosassa ja kohoaa 1&nbsp;851 metrin korkeuteen.

## Katso myös
* Pico Ruivo
* Pico do Areeiro

## Lähteet

## Aiheesta muualla
Käärmeenkantaja (horoskooppimerkki)

Nykyisen tähtitaivaan perusteella määriteltyjen horoskooppimerkkien mukaan käärmeenkantaja on 13. horoskooppimerkki. Se on saanut nimensä Käärmeenkantajan tähtikuviosta. Käärmeenkantajia ovat marraskuun 29. − joulukuun 17. syntyneet henkilöt.

## Tiedot

* Syntymäaika: 29. marraskuuta - 17. joulukuuta
* Hallitseva planeetta: Saturnus
* Elementti: Vesi
* Onnenluku: 12

## Lähteet
Ben Swift

**Benjamin Ian (Ben) Swift** (s. 5. marraskuuta 1987 Rotherham) on englantilainen rata- ja maantiepyöräilijä, ajajatyypiltään kirimies. Hän aloitti maantiepyöräilyn ammattilaisuransa harjoittelijana Barloworld-joukkueessa 2007. Kaudella 2009 hän edusti Katjušaa, 2010–2016 Team Skyta, 2017−2018 UAE Team Emiratesia ja vuodesta 2019 alkaen Team Ineosia. 

Swift sai ratapyöräilyn MM-kilpailuissa joukkuetakaa-ajon hopeaa Ballerupissa 2010. Melbournessa 2012 hän voitti linja-ajon maailmanmestaruuden sekä sai hopeaa pariajossa ja pisteajossa. Hän voitti maantieajon Britannian-mestaruuden 2019 ja 2021.

## Saavutuksia

Lähteet: Cycling Archives, Pro Cycling Stats

### Ratapyöräily
;2004
:Kansainyhteisön juniorimestaruuskilpailut, pisteajossa pronssia 
;2007
:Ratapyöräilyn EM-kilpailut, alle 23-v. joukkuetakaa-ajossa kultaa
:Maailmancup, Manchester, joukkuetakaa-ajossa kolmas
;2010
:MM-kilpailut, joukkuetakaa-ajossa hopeaa
;2012
:MM-kilpailut, linja-ajossa kultaa, pariajossa hopeaa, pisteajossa hopeaa

### Maantiepyöräily
;2007
:Britannian ympäriajo, mäkikirikilpailun voitto
;2008
:Coppa della Pace, voitto
:Giro della Valle d'Aosta, 5. etapin voitto 
:MM-kilpailut, alle 23-v. maantieajossa neljäs
;2009
:Italian ympäriajo, 2. etapilla kolmas
:Britannian ympäriajo, 7. etapin voitto
;2010
:Tour de Picardie, kokonaiskilpailun ja 2. etapin voitto
;2011
:Tour Down Under, kokonaiskilpailussa kolmas, 2. ja 6. etapin voitto
:Vuelta a Castilla y León, 5. etapin voitto
:Tour de Romandie, 5. etapin voitto
:Kalifornian ympäriajo, 2. etapin voitto
;2012
:Puolan ympäriajo, pistekilpailun sekä 2. ja 5. etapin voitto
:Espanjan ympäriajo, 18. etapilla toinen, 2. etapilla kolmas
;2014
:Milano – San Remo, kolmas
:Settimana Internazionale di Coppi e Bartali, pistekilpailun ja 1(a). etapin voitto
:Baskimaan ympäriajo, 5. etapin voitto
:Italian ympäriajo, 3. etapilla toinen
:Prudential RideLondon Classic, toinen
:MM-kilpailut, maantieajossa 12:s
;2015
:Settimana Internazionale di Coppi e Bartali, pistekilpailun ja etapin 2 voitto
;2016
:Vuelta a Andalucía, pistekilpailun voitto
:Milano – San Remo, toinen
;2017
:MM-kilpailut, maantieajossa viides
;2019
:Maantieajon Britannian-mestaruus
;2020
:Italian ympäriajo, kokonaiskilpailussa 18:s
;2021
:Grand Prix de Denain, kolmas
:Maantieajon Britannian-mestaruus

## Lähteet
Kenttäkeulankärki

**Kenttäkeulankärki** (*Oxytropis campestris*) on monivuotinen, ruohovartinen hernekasvi. Se on monimuotoinen laji, joka jaetaan useaan alalajiin. Kenttäkeulankärjen alalajit eroavat levinneisyytensä lisäksi toisistaan yleensä keltaisten kukkien värisävyn ja varren karvaisuuden mukaan.

## Levinneisyys
Kenttäkeulankärkeä esiintyy Euroopassa muun muassa Pohjoismaissa, Venäjällä, Isossa-Britanniassa, Etelä- ja Itä-Euroopassa. Riippuen lajin rajauksesta sitä kasvanee myös Pohjois-Amerikassa ja Siperiassa. Pohjoismaissa esiintyvät Etelä-Ruotsissa ja Lounais-Norjassa kasvavat alalajit etelänkeulankärki (subsp. *campestris*) ja lännenkeulankärki (subsp. *scotica*) sekä Suomessa ja Koillis-Norjassa kasvava idänkeulankärki (subsp. *sordida*). Suomessa ei ole tavattu muita alalajeja. Idänkeulankärki tulkitaan myös omaksi lajiksi (*Oxytropis sordida*).

## Lähteet

## Aiheesta muualla
* Kasviatlas: Kenttäkeulankärjen levinneisyys Suomessa.
* Suomen Lajitietokeskus: Kenttäkeulankärki – ''Oxytropis campestris''
E. J. Vehmaksen rahasto

**E. J. Vehmaksen rahasto** on taidearvostelija Einari J. Vehmaksen nimellä Suomen Kulttuurirahaston yhteydessä toimiva rahasto. Vuonna 1972 perustettu rahasto perustuu Sara Hildénin lahjoitukseen Suomen arvostelijain liitolle, joka luovutti lahjoituksen Suomen Kulttuurirahastolle.

Rahaston tarkoituksena on jakaa palkintoja eteville taidearvostelijoille, erityisesti kuvataidearvostelijoille. Rahasto voi myös tukea arvostelijoiden ulkomaisia jatko-opintoja.

## E. J. Vehmaksen rahaston palkitsemat kriitikot
*1965: E. J. Vehmas, Olli Valkonen, J. O. Mallander, Erik Kruskopf
*1974: Eeli Aalto
*1979: Markku Valkonen
*1981: Pekka Suhonen
*1983: Soili Sinisalo
*1984: Jaakko Lintinen
*1985: Kuutti Lavonen
*1986: Maila-Katriina Tuominen-Vakkari
*1988: Timo Valjakka
*1989: Altti Kuusamo
*1991: Leena Maunula
*1994: Tuomo-Juhani Vuorenmaa
*1997: Dan Sundell
*2000: Pekka Helin, Marja-Terttu Kivirinta
*2003: Hannu Castrén, Jonni Roos
*2005: Otso Kantokorpi 
*2008: Juha-Heikki Tihinen
*2011: Lars Saari
*2014: Leena Kuumola
*2017: Harri Kalha, Sini Mononen
*2019: Camilla Granbacka
*2022: Sanna Lipponen
*2024  Ville Hänninen 
Lähde

## Lähteet
Lyyraviikuna

**Lyyraviikuna** (*Ficus lyrata*) on viikunoiden sukuun kuuluva huonekasvi. Luontaisena se kasvaa isoksi, 10–20 metriä korkeaksi puuksi. Huonekasvina se jää kuitenkin alle kahden metrin korkuiseksi. Lyyraviikunan lehdet ovat tummanvihreät, nahkeat ja aaltoreunaiset. Ne muistuttavat lyyraa, josta kasvi on saanut nimensä. Lehdet kasvavat 30–45 senttimetriä pitkiksi.

Lyyraviikuna tarvitsee valoisan kasvupaikan, mutta se ei saa olla suorassa auringonpaisteessa. Sitä voi lannoittaa kesällä kerran viikossa ja talvella kerran kuukaudessa. Kasvia voi lisätä latva- ja varsipistokkaista. Lyyraviikunasta käytetään kantalajin lisäksi pienikokoista ’Bambino’-lajiketta. Se on kasvutavaltaan kantalajiin verrattuna erittäin kompakti ja sillä on pienemmät ja paksummat lehdet sekä lyhyemmät ruodit ja nivelvälit.

Lyyraviikuna on kotoisin trooppisesta Afrikasta.

## Lähteet

## Aiheesta muualla
*United States Department of Agriculture (USDA): ''Ficus lyrata''
São Vicente (Madeira)

**São Vicente** on kunta Portugalille kuuluvalla Madeiran itsehallintoalueella. Se sijaitsee saaren pohjoisrannalla Porto Monizin ja Santanan kuntien välissä. São Vicenten pinta-ala on 78,8&nbsp;km2 ja sen asukasluku oli vuonna 2015 arviolta 5&nbsp;216.

## Lähteet

## Aiheesta muualla
Pico do Areeiro

**Pico do Areeiro** on Portugalille kuuluvan Madeiran itsehallintoalueen kolmanneksi korkein huippu Pico Ruivon ja Pico das Torresin jälkeen. Se sijaitsee saaren keskiosassa ja kohoaa 1&nbsp;818 metrin korkeuteen. Huipulle johtaa hyväkuntoinen tie ja se on turistien suosima vaelluspaikka. Huipulla sijaitsee muun muassa ravintola sekä matkamuistomyymälä.

## Lähteet

## Aiheesta muualla
Vallintaoikeus

**Vallintaoikeus** tarkoittaa oikeutta hallita omaisuutta ja oikeutta tehdä siihen liittyviä oikeustoimia. Tarkemmin jaotellen vallintaoikeuteen sisältyy oikeus:
* hallita jotakin irtainta tai kiinteää esinettä
* ryhtyä omaisuuden hoitamisen edellyttämiin toimiin
* tehdä oikeustoimia kolmannen osapuolen kanssa eli esimerkiksi myydä tai pantata omaisuutta
* esiintyä kantajana tai vastaajana omaisuutta koskevassa oikeudenkäynnissä.

Vallintaoikeus on hallintaoikeutta laajempi käsite. Hallintaoikeus sisältää ainoastaan oikeuden pitää omaisuutta hallussaan, käyttää sitä ja hoitaa sitä tavanomaisin toimenpitein.

Vallintaoikeus on yleensä omaisuuden omistajalla. Jos omaisuuden omistusoikeus on vajaavaltaisella henkilöllä, on vallintaoikeus pääsääntöisesti holhoojalla joitakin poikkeuksia lukuun ottamatta. Vanhoissa lakiteksteissä käytetään toisinaan nimitystä *hallinta* merkitsemässä vallintaoikeutta. Näin on esimerkiksi vuoden 1898 holhouslaissa (34/1898) ja vuonna 1889 annetussa laissa aviopuolisoiden omaisuus- ja velkasuhteista (17/1889).

Nykyisen avioliittolain mukaan kumpikin puoliso vallitsee omaisuuttaan tietyin rajoituksin. Rajoitukset on lueteltu avioliittolain (234/1929) pykälissä 37–39. Avioliittolakia edeltäneen lainsäädännön aikana solmituissa niin sanotuissa vanhoissa avioliitoissa mies pääsääntöisesti vallitsi niin puolisoiden yhteistä kuin vaimon yksityistä omaisuutta. Säännöstä poiketen vaimo vallitsi työansioitaan, avioehtosopimuksessa hänelle määrättyä omaisuutta sekä lahjakirjalla tai testamentilla hänen vallintaansa määrättyä omaisuutta. Miehen vallintaoikeutta rajoitti myös se, että hän tarvitsi vaimon kirjallisen suostumuksen luovuttaessaan ja kiinnittäessään yhteistä tai vaimon kiinteää omaisuutta. Vanhoja avioliittoja koskeneessa pesäerossa kumpikin puoliso sai oman omaisuutensa vallintaansa ja vastasi vain omista veloistaan.

## Lähteet
YleX Aamu

**YleX Aamu** on YleX-radiokanavan aamuohjelma, jota lähetetään arkiaamuisin klo 6.30–10.00. Vuonna 2003 alkanutta *YleX Aamua* edelsi *[[Radiomafia|Radiomafian Aamu]]*, joka aloitti vuonna 2000.

*YleX Aamu* lähetettiin myös televisiossa vuosina 2005–2007 Yle TV2:lla ja loppuaikoina YLE Extralla nimellä *YLEKaX*. Ohjelmassa näkyi videokuva YleX-radiokanavan studiosta ja kuului aamulähetys. Ohjelmaan kuului myös TV-chat, jonka viestejä juontajat kommentoivat. YLE Extra lähetti televisiossa lisäksi myös silloisen *YleX Iltapäivä* -lähetyksen. Nykyään *YleX Aamun* lähetystä studiokameran kera lähetetään Yle Areenassa.

Nykyisin *YleX Aamua* juontavat aiemmin *Ylex iltapäivästä* tutut Jenni Poikelus, Jere Pehkonen ja Mika Parikka.

## Juontajat
Useat YleX:ltä tutut persoonat ovat vuosien varrella juontaneet *YleX Aamua*. Vuodesta 2003 ohjelmaa juonsivat Mikko "Peltsi" Peltola ja Juuso Myllyrinne. Ohjelman vakiohenkilöstöön kuului myös Juha Lahti ja Satu Kurvinen. Peltolan ja Myllyrinteen taival juontajaparina loppui vuonna 2004. Tämän jälkeen ohjelmaa juonsivat Peltola, Juha Lahti, Marja Hintikka ja Ilkka Uusivuori. Vuonna 2008 ohjelman juontajina aloittivat Tuomas Rajala ja Olli Junes. He kuitenkin lopettivat ohjelman juontamisen saman vuoden syyskuussa. Tämän jälkeen ohjelman juontajina aloittivat Matti Ylönen, Venla Kokkonen ja Juuso Pekkinen.

Vuoden 2010 alussa Venla Kokkonen siirtyi YleX:n *X-Ryhmään* (nykyisin *Uuden musiikin iltavuoro*) ja Tom Nylund aloitti aamuohjelmassa. Saman vuoden kesällä Juuso Pekkinen alkoi esiintyä myös televisiossa ja aamutiimiissä aloitti Hanne Kautto. Nylund lopetti *YleX Aamussa* 24. syyskuuta 2010. Tuolloin ohjelman juontajaksi palasi Ilkka Uusivuori. Hanne Kautto siirtyi 1. tammikuuta 2013 YleX:n yhteisömanageriksi ja hänen tilalleen aamuohjelmaan tuli Alma Hätönen. Matti Ylönen juonsi *YleX Aamua* viimeisen kerran 21. tammikuuta 2015 ja siirtyi Radio Novan aamujuontajaksi.

Ville "Viki" Eerikkilä ja Juuso "Köpi" Kallio juonsivat *YleX Aamua* liki seitsemän vuoden ajan. Kaksikon viimeinen *YleX Aamu* -lähetys kuultiin Tavastia-klubilta 1. heinäkuuta 2022. 

## Lähteet

## Aiheesta muualla
* Yle.fi - YleX Aamu
* Yle Areena - YleX Aamu
Miss A

**Miss A** () (tyyliteltynä **miss A**) oli kiinalais-eteläkorealainen kolmijäseninen yhtye, joka debytoi vuonna 2010 singlealbumillaan *Bad But Good*. Yhtyeeseen kuuluu jäsenet Fei, Suzy ja Min, ja sen levy-yhtiönä toimii JYP Entertainment. Yhtyeen nimi tulee sanasta Miss Asia.

## Historia
Miss A teki virallisen debyyttinsä Etelä-Koreassa nelihenkisenä yhtyeenä 1. heinäkuuta singlellään "Bad Girl Good Girl". Kappale on heidän debyyttialbumiltaan *Bad But Good*. Yhtye julkaisi toisen singlealbuminsa *Step Up* syyskuussa 2010, ja markkinoi sitä yhdessä albumin nimikkokappaleen "Breathe" kanssa. Miss A julkaisi ensimmäisen kokopitkän albuminsa *A Class* digitaalisesti 18. heinäkuuta 2011. Albumi koostuu aiemmin julkaistuista hiteistä ja neljästä uudesta kappaleesta, kuten "Good Bye Baby". Samana vuonna yhtye debytoi Kiinassa ensimmäisen kokopitkän albuminsa erikoisversiolla.

Miss A julkaisi ensimmäisen koreankielisen EP:nsä *Touch* 20. helmikuuta 2012. Yhtye alkoi markkinoida albumia M.Netin *[[M Countdown|M! Countdownissa]]* ja muissa eteläkorealaisissa musiikkiohjelmissa. Yhtye julkaisi kiinankielisen version *Touch*-albumistaan Hongkongissa ja Taiwanissa 23. maaliskuuta. Miss A julkaisi viidennen albuminsa *Independent Women Pt.III* 15. lokakuuta, ja alkoi markkinoida sitä kappaleellaan "I Don't Need a Man".

Miss A vahvisti julkaisevansa toisen kokopitkän albuminsa *Hush* 29. lokakuuta 2013. Albumi nousi kärkisijalle lukuisilla musiikkilistoilla.

Yli vuoden tauon jälkeen, miss A ilmoitti julkaisevansa uuden albumin *Colors*. Albumin nimikkokappaleen "Only You" musiikkivideo julkaistiin 30. maaliskuuta YouTubessa. Kappale nousi pian kärkeen monilla korealaisilla musiikkilistoilla.

JYP Entertainment ilmoitti toukokuussa 2016, että Jia jätti yhtyeen sopimuksensa päätyttyä.

## Jäsenet
Jäsenistä Fei ja Jia ovat kiinalaisia, Suzy ja Min korealaisia.

### Nykyiset jäsenet
* Wang Feifei "Fei" (s. 27. huhtikuuta 1987)
* Lee Min-young "Min" (s. 21. kesäkuuta 1991)
* Bae Su-ji "Suzy" (s. 10. lokakuuta 1994)

### Entiset jäsenet
* Meng Jia "Jia"  (s. 3. helmikuuta 1989)

## Diskografia
### Studioalbumit
* 
* 

### EP:t
* 
* 
* 

### Singlealbumit
* 
* 

### Singlet
* *Bad Girl Good Girl* (2010)
* *Breathe* (2010)
* *Love Alone* (2011)
* *Good Bye Baby* (2011)
* *Touch* (2012)
* *I Don't Need a Man* (2012)
* *Hush* (2013)
* *Only You* (2015)

### Musiikkivideot
* Love Again (2010)
* Bad Girl Good Girl (2010)
* Breathe (2010)
* Love Alone (2011)
* Good Bye Baby (2011)
* Touch (2012)
* I Don't Need A Man (2012)
* Hush (2013)
* Only You (2015)

## Lähteet
Ammunta kesäolympialaisissa 1952 – miesten 100 metrin hirven kerta- ja parilaukauskilpailu

Helsingin olympiakisojen hirviammuntaan osallistui 14 ampujaa seitsemästä eri maasta. Kilpailun ensimmäinen osa suoritettiin maanantaina 28. heinäkuuta, jolloin ammuttiin 50 kertalaukausta (20+20+10). Seuraavana päivänä jatkettiin parilaukauksilla, joita ammuttiin 25 (10+10+5). Ampumamatka oli 100 metriä. Hirviammunta oli tässä muodossaan ensimmäistä kertaa olympiakisojen ohjelmassa. Lajin maailmanennätys ennen kilpailua oli Norjan Bergersenin 398, joka nyt rikottiin neljän ampujan voimin.

## Lopputulokset

## Lähteet

* http://www.la84foundation.org/6oic/OfficialReports/1952/OR1952.pdf
Perunerakkokolibri

**Perunerakkokolibri** (*Phaethornis koepckeae*) on Perun kotoperäinen kiitäjälintu. Se elää Perun Andien itärinteiden eristyneillä vuorenrinteillä. John S. Weske ja John Whittle Terborgh kuvailivat lajin holotyypin Cerros del Sirasta vuonna 1977, ja nimesivät lajin Maria Koepcken kunniaksi.

## Lähteet
Andienmetsäpöllö

**Andienmetsäpöllö** (*Ciccaba albitarsis* eli *Strix albitarsis*) on pöllöihin kuuluva lintulaji. Sitä tavataan Etelä-Amerikassa Boliviassa, Ecuadorissa, Kolumbiassa, Perussa ja Venezuelassa. Sen luontaista elinaluetta ovat subtrooppiset ja trooppiset kosteat vuoristometsät ja pensaikot 1&nbsp;700–3&nbsp;700 metrin korkeudessa.

## Lähteet
Pikkuerakkokolibri

**Pikkuerakkokolibri** (*Phaethornis idaliae*) on Brasilian kotoperäinen kiitäjälintu. Se elää maan kaakkoisosassa Bahiasta Rio de Janeiroon. Jules Bourcier ja Étienne Mulsant kuvailivat lajin holotyypin Rio de Janeirosta vuonna 1856.

## Lähteet
Pohjanerakkokolibri

**Pohjanerakkokolibri** (*Phaethornis longirostris*) on amerikkalainen kiitäjälintu. Sen esiintymisalue ulottuu Meksikosta Keski-Amerikkaan sekä Kolumbiaan, Ecuadoriin ja Peruun. Lajista tunnetaan kuusi alalajia. Adolphe Delattre kuvaili lajin holotyypin Guatemalasta vuonna 1843.

## Lähteet
Enontekiön Lappi

**Enontekiön Lappi** (EnL, )  on Suomen toiseksi pohjoisin luonnontieteellinen maakunta ja eliömaakunta Enontekiön kunnan alueella. Enontekiön Lappi kuuluu pohjoisboreaaliseen vyöhykkeeseen ja alueen pohjoisosassa sijaitsee Kölivuoristoon kuuluva Käsivarren Yliperä, missä sijaitsevat Suomen kaikki yli tuhannen metrin korkeuteen yltävät vuoret. Maakunnan rajanaapureita ovat Kittilän Lappi (KiL) ja Inarin Lappi (InL) Suomessa, Torne lappmark (TL) Ruotsissa ja Troms (Tr) sekä Vest-Finnmark (VFi) Norjassa. 

## Eliöstö
### Linnusto
Alueen pohjoispuolella oli 1996 mennessä tavattu 148 lintulajia, joista 97 on pesiviä.  Enontekiön Hetassa tavatuista linnuista harvinaisimpia ovat mehiläissyöjä, isokihu, pikkutuulihaukka ja ruostesiipirastas. 

### Kasvillisuus ja kasvisto
Enontekiön Lapissa kasvillisuus muuttuu suuresti etelä-pohjoissuunnassa. Alue sijaitsee havupuiden pohjoisella kasvurajalla. Kuusimetsiä on aivan Enontekiön eteläosassa ja männyn pohjoisraja kulkee kunnan puolessavälissä. Tunturikoivu muodostaa metsänrajan noin 600 metrin korkeudella. Käsivarren pohjoisosan kasvillisuutta monipuolistavat kaledonisten kivikerrostumien dolomiitti ja ultraemäksiset syväkivet. 

#### Putkilokasvit

Enontekiön Lapin Lätäsenon pohjoispuolisesta osasta on 2000-luvun alkuun mennessä löydetty 678 putkilokasvitaksonia, joista suurin osa on alueella alkuperäisiä.  Niistä 40 ei esiinny muualla Suomessa (risteymiä ja pikkulajeja lukuun ottamatta): 

Lähes kaikki näistä lajeista ovat uhanalaisia tai lähes uhanalaisia. 

Edellä mainittujen kasvilajien lisäksi pikkulehdokin (CR) (*Platanthera obtusata* ssp. *oligantha*) ainoa kasvupaikka Suomessa on löydetty Enontekiön alueelta Kilpisjärveltä.

#### Sammalet
Useat Suomen sammallajeista esiintyvät ainoastaan Enontekiön Lapissa, esimerkiksi: kiirunansammal (*Oedipodium griffithianum*), piekananpaasisammal (*Schistidium poeltii*), alppilapiosammal (*Tortula systylia*), napalovisammal (*Lophozia polaris*) ja pärskesammal (*Eremonotus myriocarpus*).  Vuonna 2009 Kilpisjärveltä löytyi turjanlovisammal (*Lophozia murmanica*) uutena lajina Suomessa. 

## Lähteet
Bianca

**Bianca** on Uranuksen sisempi kuu. Se kiertää Uranusta noin 56,000 kilometrin päässä. Se löydettiin Voyager 2:n ottamien kuvien avulla 23. tammikuuta 1986, ja sille annettiin väliaikainen nimitys **S/1986 U 9**. Se on nimetty William Shakespearen *[[Kuinka äkäpussi kesytetään]]* -näytelmän Katherinen sisaren, Biancan, mukaan. Alun perin Biancan nimeksi oli tarkoitus tulla Peaseblossom *[[Juhannusyön uni|Juhannusyön unesta]]*, mutta Yhdysvaltain ja Neuvostoliiton kiistojen takia kuun nimeksi päätettiin antaa kaikessa hiljaisuudessa Bianca. Bianca tunnetaan myös nimellä **Uranus VIII**.

Bianca kuuluu Portia-ryhmäksi kutsuttuun Uranuksen kuiden ryhmään. Muita ryhmän kuita ovat Cressida, Desdemona, Juliet, Portia, Rosalind, Cupid, Belinda ja Perdita. Näillä kuilla on samanlaiset kiertoradat ja fotometriset ominaisuudet. Biancan 27 kilometrin säteen, kiertoradan ja albedon lisäksi siitä ei tiedetä lähestulkoon mitään.

Voyager 2:n ottamista kuvista selvisi, että Bianca on hieman kallistunut Uranukseen päin. Biancan pinta on harmaan värinen.

## Lähteet

## Aiheesta muualla
*Bianca NASA:n sivuilla
Finnsound

**Finnsound Oy** oli Aarno Ranisen perustama levy-yhtiö, joka julkaisi äänitteitä. Levy-yhtiön toiminta loppui 1989.
Levyttäneitä artisteja oli mm. Erkki Liikanen, Aarno Raninen, Seija Simola, Reijo Lehtovirta ja Juha Vainio.

## Levymerkit
* Finnsound

## Lähteet
Carlos Valdez

**Carlos Valdez** tai **Carlos Valdés** tarkoittaa seuraavia henkilöitä:

* Carlos Valdés, kolumbialainen jalkapalloilija
* Carlos ”Patato” Valdés, kuubalainen lyömäsoittaja
* Jorge Carlos Hurtado Valdez, meksikolainen poliitikko
* Carlos Valdez, dominikaanilainen baseballpelaaja
* Carlos Valdez, panamalainen jalkapalloilija
* Carlos Valdez, uruguaylainen jalkapalloilija.
Kalpana-1

**Kalpana-1** on intialainen sääsatelliitti, jonka ISRO laukaisi geostationaariselle kiertoradalle vuonna 2002. 

Satelliitin päähyötykuorma on tarkka radiometri (VHRR), jonka paikkaresoluutio on 2 km x 2 km. Se mittaa näkyvän valon, infrapunan ja vesihöyryn taajuuksilla. 

Satelliitti painaa 1050 kg ja on 3-akselistabiloitu. Sen sähköteho on 550 W.

Sen asema on 74° itäistä pituutta..

Satelliitti oli aluksi MetSat-1-niminen, mutta sai vuonna 2003 NASAn Columbia-avaruussukkulan tuhoutumisessa kuolleen intialaisen avaruuslentäjän Kalpana Chawlan nimen.

## Lähteet
Carlos Valdés (kolumbialainen jalkapalloilija)

__NOTOC__

**Carlos Enrique Valdés Parra** (s. 22. toukokuuta 1985 Cali, Kolumbia) on kolumbialainen jalkapalloilija, pelipaikaltaan puolustaja. Hän edustaa Primera A:n Santa Fetä lainasopimuksella Major League Soccerin Philadelphia Unionista.

## Seurajoukkueura

Valdés aloitti uransa kaudella 2005 Real Cartagenassa. Sittemmin hän edusti runsaan kolmen kauden ajan Kolumbian menestyneimpiin seuroihin lukeutuvaa América de Calia ennen siirtymistään Santa Fehen kesken kauden 2009. Hän saavutti Américassa Kolumbian liigan syysmestaruuden vuonna 2008 ja Santa Fessä Kolumbian cupin vuonna 2009. Hän toimi myös molempien joukkueiden kapteenina.

Tammikuussa 2011 Valdés siirtyi Pohjois-Amerikan Major League Soccerin Philadelphia Unioniin samaan aikaan maanmiehensä Faryd Mondragónin kanssa. Hän vakiinnutti heti paikkansa joukkueen avauskokoonpanossa, ja Danny Califfin lähdettyä Unionista toukokuussa 2012 hänet nimettiin joukkueen kapteeniksi. Tammikuussa 2013 Valdés palasi kuitenkin lainasopimuksella entiseen seuraansa Santa Fehen.

## Maajoukkueura

Valdés oli voittamassa Kolumbian nuorten maajoukkueen kanssa alle 20-vuotiaiden Etelä-Amerikan-mestaruutta vuonna 2005 ja Keski-Amerikan ja Karibian kilpailujen jalkapalloturnausta vuonna 2006. Hän kuului joukkueeseen myös vuoden 2005 nuorten MM-kilpailuissa.

Kolumbian A-maajoukkueessa Valdés debytoi vuonna 2008.

## Saavutukset

**Seurajoukkueet**
* Kolumbian-mestaruus: syksy 2008
* Kolumbian cup: 2009

**Maajoukkueet**
* Alle 20-vuotiaiden Etelä-Amerikan-mestaruus: 2005
* Keski-Amerikan ja Karibian kisat: 2006

## Lähteet

## Aiheesta muualla

* Carlos Valdés Major League Soccerin sivustolla
Soanlahti (kylä)

**Soanlahti** () on Loimolan maalaiskuntaan kuuluva kylä Karjalan tasavallan Suojärven piirissä Venäjällä. Se sijaitsee kunnan länsiosassa Jänisjärven itärannalla vajaa 30 kilometriä Loimolan keskuskylästä länteen. Soanlahti sijaitsee Suomen Neuvostoliitolle luovuttamalla alueella ja se oli Suomelle kuuluessaan Soanlahden kunnan kirkonkylä. 

## Kylä Suomen aikana

Suomelle kuuluessaan Soanlahden kylä sijaitsi Soanlahden kunnan eteläosassa Suistamon ja Värtsilän välisen maantien varrella. Varsinaisen kirkonkylän keskustan lisäksi kylään kuuluivat myös Hartikanvaara, Laaja, Lehtomäki, Pohjoispää, Polvivaara, Prolavaara, Päätyy, Suvipää ja Ypäkkö -nimiset kylänosat kirkonkylän ympäristöstä, jotka kuitenkin yleensä luettiin omaksi kylikseen. 

Kirkonkylässä sijaitsivat Soanlahden kunnantalo ja kotitalouskoulu sekä Soanlahden luterilainen kirkko ja Soanlahden ortodoksinen kirkko. Pankkitoimintaa kirkonkylässä edustivat Soanlahden säästöpankki ja osuuskassa. Kylässä oli myös OTK:n ja SOK:n osuuskaupat sekä useita yksityiskauppoja. Yhdistystoimintaa edustivat nuorisoseurantalo ja suojeluskuntatalo. 

## Lähteet
Juha-Pekka Pietilä

**Juha-Pekka Tapani Pietilä** (s. 30. huhtikuuta 1991 Hollola) on suomalainen uransa lopettanut jääkiekkopuolustaja. Pietilä pelasi viimeksi SM-liigajoukkue Pelicansissa.

## Ura
### Seuraura
Pietilä on hollolalaisen Pelicans 2000:n kasvatti. Hän pelasi myöhemmät juniorivuotensa Lahdessa, jossa Pietilä edusti Pelicansia ja Kiekkoreipasta. Pelicansin A-nuoret joutuivat kauden 2009–2010 päätteeksi karsintoihin. Pietilä oli karsintasarjan tehokkain puolustaja tekemällä kahdeksassa ottelussa tehot 5+7=12.

Pietilä teki SM-liigadebyyttinsä kaudella 2010–2011 ja pelasi ensimmäisen SM-liigaottelunsa 18. tammikuuta 2011 ottelussa Helsingin IFK:ta vastaan. Hänet merkittiin kakkospakkipariin Aaron Brocklehurstin viereen ja Pietilä sai jääaikaa 16.17 minuuttia. Hän pelasi kauden aikana SM-liigassa kahdeksan runkosarjaottelua tehden yhden syöttöpisteen ja neljä liigakarsintaottelua tehden kaksi syöttöpistettä. Suurimman osan kaudestaan Pietilä pelasi kuitenkin lainalla Mestis-joukkue Heinolan Kiekossa, jonka tehokkain puolustaja hän oli tehoilla 7+14=21. Pietilä pelasi Mestistä myös alle 20-vuotiaiden maajoukkueessa syyskaudella 2010 ja hän teki siellä viidessä ottelussa kaksi syöttöpistettä. Pietilä sijoittui yhteensä 23 pisteellään Mestiksen puolustajien pistepörssissä kymmenneksi. Tammikuussa 2011 Pietilä teki kaksivuotisen jatkosopimuksen Pelicansin kanssa.

Kaudeksi 2011–2012 Heinolan Kiekko vaihtoi nimensä takaisin Peliitoiksi. Pietilä aloitti siellä kautensa lainalla. Hän palasi syyskauden lopulla Pelicansin vahvuuteen ja oli kohtuullisessa pelivireessä, mutta Pietilä ei mennyt kuitenkaan kovin paljon eteenpäin kehityksessään, eikä vakiinnuttanut paikkaansa joukkueen kokoonpanossa. Hän pelasi kauden aikana yhteensä 17 SM-liigaottelua tehden kuusi syöttöpistettä.

Kaudesta 2012–2013 Pietilä pelasi ison osan Mestiksessä; Pelicansin yhteistyöjoukkue Peliitoissa sekä marras-tammikuun välillä vuokralla KooKoossa. Pelicansissa Pietilä pelasi kauden aikana 24 ottelua tehopistein 1+5=6. Hänen liigauransa ensimmäinen syntyi 23. helmikuuta 2013 Oulun Kärppiä vastaan. Pietilä palkittiin ottelun *[[Ilta-Sanomat|Ilta-Sanomien]]* kahden tähden tähtipelaajana. Maaliskuussa 2013 hän teki vuoden mittaisen jatkosopimuksen Pelicansin kanssa. Huhtikuussa 2014 Pietilä teki taas joukkueen kanssa kaksivuotisen jatkosopimuksen.

Pietilä teki kaudella 2014–2015 SM-liigan yhden kauden piste-ennätyksensä tehoilla 2+8=10, vaikka hän pelasi loukkaantumisen vuoksi vain 28 runkosarjaottelua. Huhtikuussa 2016 Pietilä teki vuoden mittaisen jatkosopimuksen Pelicansin kanssa. Kauden 2016–2017 hän oli kokonaan pelaamatta loukkaantumisen vuoksi.

### Maajoukkueura
Pietilä valittiin joulukuussa 2010 Suomen ensimmäiseen alle 20-vuotiaiden MM-kilpailuihin valmistautuvaan leiriryhmään, mutta noin viikkoa myöhemmin hänet ja maalivahti Jonathan Iilahti supistettiin joukkueesta ja he jäivät ilman lopullista kisapaikkaa. Yhteensä Pietilä on pelannut kolme nuorten maaottelua.

## Tilastot

## Lähteet
*
*

### Viitteet
Mac Bueno & DJ Tatc

**Mac Bueno & DJ Tatc** on Kajaanista lähtöisin oleva rap-duo. Sen muodostavat MC Mac Bueno (oik. Niko Okkonen) ja tuottaja DJ Tatc (oik. Tatu). Duon kummatkin jäsenet asuvat nykyään Helsingissä.

## Historia
Mac Bueno & DJ Tatc julkaisivat *[[Skidisti nollegee]]* -nimisen omakustanne EP:n vuonna 2004. Ensimmäinen kokopitkä albumi *[[Nollegee]]* julkaistiin omakustanteena toukokuussa 2008. Duon toinen albumi *[[Nälkämaan AG]]* julkaistiin 3rd Rail Musicin kautta 20. huhtikuuta 2011. Redrum-187 -sivusto on tarjonnut ilmaisladattavaksi jälkimmäisen albumin kappaleen "87250". Albumin kappaleesta "Kova laki" tullaan julkaisemaan musiikkivideo. DJ Tatc on suunnitellut myös julkaisevansa tuottajalevyn. Taidealaa opiskellut Mac Bueno on suunnitellut muun muassa *Nälkämaan AG* ja *[[Monelt ne tulee II]]* -albumien kannet.

## Diskografia
### Albumit
* *[[Nollegee]]* (2008)
* *[[Nälkämaan AG]]* (2011)

### EP:t
* *[[Skidisti nollegee]]* (2004)
* *[[Lisää nollegee]]* (2014)

### Musiikkivideot
* *Macmutsinnussijabueno* (2007)
* *87250* (2013)
* *Nollegee osa 3* (2014)

### Vierailijana
;Mac Bueno

;DJ Tatc

## Lähteet

## Aiheesta muualla
* Mac Bueno & DJ Tatc 3rd Rail Musicin sivustolla 
* Mac Bueno & DJ Tatc MySpace -sivustolla
* Mac Buenon & DJ Tatcin haastattelu Redrum-187 -sivustolla
* Mac Buenon & DJ Tatcin videohaastattelu, osa 1 Redrum-187 -sivustolla
* Mac Buenon & DJ Tatcin videohaastattelu, osa 2 Redrum-187 -sivustolla
Lukion erityisopetus

**Lukion erityisopetus** on pedagogista tukea niille opiskelijoille, jotka tarvitsevat erityistä tukea oppimisvaikeuksien vuoksi. Lukion erityisopettaja voi antaa ohjausta tehokkaampiin opiskelustrategioihin myös opiskelijalle, jolla varsinaista oppimisvaikeutta ei ole todettu.

## Erityinen tuki lukiossa
Erityinen tuki lukiossa tarkoittaa opetushallituksen opetussuunnitelman perusteiden (2003) mukaan kaikkea tukea niille opiskelijoille "jotka ovat tilapäisesti jääneet jälkeen opinnoissaan tai joiden opiskelun edellytykset ovat heikentyneet vamman, sairauden tai toimintavajavuuden vuoksi". Erityisen tuen suunnittelusta ja koordinoinnista vastaa lukion opiskelijahuoltoryhmä.

## Erityisen tuen suunnitelma
Erityistä tukea saavalle opiskelijalle voidaan tehdä erityisen tuen suunnitelma, johon kirjataan ne tukitoimet, joilla opiskelijaa tuetaan opiskelussa. Tämä suunnitelma toimii myös tiedottamisen välineenä opiskelijan ja opettajien välillä. Suunnitelmaan voidaan kirjata myös mahdolliset ylioppilastutkinnon erityisjärjestelyt.

## Katso myös
* Erityisopetus
* Lukio
* Ylioppilastutkinto

## Aiheesta muualla
*Suomen Erityiskoulutuspalvelun sivusto 
*Ylioppilastutkintolautakunnan sivusto
Linalyyliasetaatti

** Linalyyliasetaatti** on palavaa, huoneenlämmössä (20&nbsp;°C) olomuodoltaan väritöntä nestettä, jolla on tunnusomainen haju. Sen kemiallinen kaava on C12H20O2. Linalyyliasetaatista käytetään myös nimityksiä *3,7-dimetyyli-1,6-oktadien-3-yyliasetaatti*, *1,5-dimetyyli-1-vinyyliheks-4-enyyliasetaatti*, *etikkahappolinalooliesteri* ja *linalooliasetaatti*.

Linalyyliasetaatin moolimassa on 196,286&nbsp;g/mol, sulamispiste 3, leimahduspiste 85&nbsp;°C c.c., itsesyttymislämpötila 225&nbsp;°C ja CAS-numero 115-95-7. Aine liukenee huonosti veteen.

Laventelin (*Lavandula angustifolia*) eteerisen öljyn tärkein yhdiste on linalyyliasetaatti.

## Valmistus ja käyttö
Linalyyliasetaattia valmistetaan esteröimällä linolia etikkahapon tai etikkahappoanhydridin kanssa. Reaktiossa saattaa tapahtua isomeroitumista neroliksi tai geranioliksi. Tämän vuoksi yhdistettä syntetisoidaan myös linaloolin ja keteenin välisellä reaktiolla. Linalyyliasetaatin tuoksu muistuttaa laventelia ja bergamottia. Hyvän tuoksunsa vuoksi sitä käytetään tuoksuvissa, saippuoissa ja pesuaineissa.

## Ympäristö- ja terveysvaikutukset

Lyhytaikaisessa altistumisessa aine voi ärsyttää lievästi silmiä.

## Lähteet

## Aiheesta muualla
*
*PubChem: Linalyl acetate 
*Kyoto Encyclopedia of Genes and Genomes (KEGG): Linalyl acetate 
*ChemBlink: Linalyl acetate 
*Liber Herbarum II: Linalyyliasetaattia sisältäviä kasveja
*Dr. Duke's Phytochemical and Ethnobotanical Databases: Linalyl acetate 
*Yhdistyneiden kansakuntien ympäristöohjelman (UNEP) julkaisuja: LINALYL ACETATE CAS N°: 115-95-7, 57 sivua, 2002   (pdf)
Wiseguy

**Wiseguy** on yhdysvaltalainen rikosdraamasarja, jota esitettiin neljän tuotantokauden ajan vuosina 1987–1990.

Sarja kertoo FBI:n alaisen OCB-ryhmän (Organized Crime Bureau) toiminnasta järjestäytynyttä rikollisuutta vastaan. Sarjan päähenkilönä on vankilassa peitetoiminnan varjolla istunut ja sieltä vapautuva salainen agentti Vincent ”Vinnie” Terranova, jota näyttelee Ken Wahl.

Vinnie palkataan soluttautumaan mafian joukkoon tarkoituksena saada pitäviä todisteita, joilla mafia saadaan murskattua. Sarjan muita keskeisiä hahmoja ovat Vinnien esimiestä Frank McPikea näyttelevä Jonathan Banks sekä Vinnien kanssa yhteydenpitoa puhelimella pitävä Daniel ”Lifeguard” Burroughs, jota näyttelee Jim Byrnes.

Alkujaksojen pääkonna Sonny Steelgrave, jota näyttelee Ray Sharkey, ottaa Vinnien mukaansa ja ystävystyy tämän kanssa.

Muita sarjassa näytelleitä:

## Lähteet
Delfi-C3

**Delfi-C<sup>3</sup>** on hollantilainen CubeSat-satelliitti, jonka kehittivät Delftin teknillisen yliopiston opiskelijat. Se on 3U-CubeSat eli 30 cm pitkä ja 3-kiloinen. Se laukaistiin 28. huhtikuuta 2008, intialaisella PSLV-kantoraketilla. .

Satelliitti on teknologiakoe. Se kuljettaa uudentyyppisiä aurinkokennoja.  ja TNO:n kehittämää aurinkosensoria ja yliopistolla kehitettyä tietoliikennejärjestelmää. 

Delfi-C3 ei omaa lainkaan paristoja! 

DElfi-3C on neljäs hollantilainen satelliitti, aiemmat olivat IRAS, ANS ja SLOSHSAT. 

Satelliitin ominaisuuksia:
*massa 2,2 kg
*teho 2,5 W
*Ei asennonsäätöä
*1200Bd BPSK VHF downlink
*Lineaarinen transponderi

Delfi-C3:n maa-asemia on kaksi: Delftissä pääasema ja TU Eidhovenissa vara-asema. Radioamatöörit voivat vastaanottaa dataa muuallakin. Datan dekoodaamiseen on ilmainen
RASCAL-ohjelmisto.

## Lähteet
Itkonniemen tehdas

**Itkonniemen tehdas** on Kuopion Itkonniemen kaupunginosassa sijaitseva punatiilinen, kaksikerroksisen rakennus joka oli aikoinaan maailman suurin tulitikkutehdas, Osakeyhtiö Savon tulitikkutehdas. Sen rakennutti kauppaneuvos Lauri Hallman 1920-luvun alussa, tehdasrakennuksen suunnitteli vuonna 1921 arkkitehti Juho Nykänen.

Tehtaan tuotanto käynnistyi maaliskuussa vuonna 1923 ja siellä oli töissä sen lyhyen toiminnan aikana enimmillään 700
henkilöä. Vuonna 1937 tulitikkutehtaan tiloissa aloitettiin koivuvanerin valmistus. Viimeisimmäksi osana UPM-Kymmene -konsernia toiminut vaneritehdas lopetti toimintansa kesällä 2005. 

## Lähteet
* ITKONNIEMI–VANHA-ASEMA OSAYLEISKAAVA Ehdotus 16.9.2019 - https://docplayer.fi/170654655-Itkonniemi-vanha-asema-osayleiskaava.html
Ukonnauriit

**Ukonnauriit** (*Erysimum*) on ristikukkaiskasvien (*Brassicaceae*) heimoon kuuluva kasvisuku. Ukonnauriit eivät ole läheistä sukua nauriille (*Brassica napus*).

## Lajeja
* idänukonnauris (*Erysimum repandum*)
* kelttoukonnauris (*Erysimum crepidifolium*)
* kultalakka (*Erysimum cheiri*, syn. *Cheiranthus cheiri*)
* kupukultalakka (*Erysimum capitatum*)
* madeirankultalakka (*Erysimum maderense*)
* peltoukonnauris (*Erysimum cheiranthoides*)
** nurmiukonnauris (*Erysimum cheiranthoides* ssp. *altum* Ahti)
** rikkaukonnauris (*Erysimum cheiranthoides* ssp. *cheiranthoides*)
* portosantonkultalakka (*Erysimum arbuscula*)
* rantaukonnauris eli kankea ukonnauris (*Erysimum strictum*)
* rodoksenukonnauris (*Erysimum rhodium*)
* teidenkultalakka (*Erysimum scoparium*)
* tejedankultalakka (*Erysimum albescens*)
* tuoksu-ukonnauris (*Erysimum odoratum*)
* vuorikultalakka (*Erysimum bicolor*)

## Lähteet

## Aiheesta muualla
* Den virtuella floran: ''Erysimum'' 
* ITIS: ''Erysimum'' 
* United States Department of Agriculture (USDA): ''Erysimum'' 
* Flora of China: ''Erysimum''